Diari Oficial de la Generalitat Valenciana


Sumari del DOGV 5156, del 16-12-2005 (2005/13615)

Informació pública de l'alternativa tècnica de programa d'actuació integrada del sector SI-5, del sòl urbanitzable industrial del PGOU de Llíria.
-------------------------------------------------------------------------------------------------------------------------------------------------

### Dades del document

Número de DOGV
:   5156

Data del DOGV
:   16-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13502


Organisme emissor
:   Cinaves, SL

Tipus de document
:   Anunci

Informació pública de l'alternativa tècnica de programa d'actuació integrada del sector SI-5, del sòl urbanitzable industrial del PGOU de Llíria. [2005/A13613]
  
La mercantil Cinaves, SL, ha formulat una alternativa tècnica de programa d'actuació integrada per al desenvolupament del sector SI-5 del sòl urbanitzable industrial, del Pla General d'Ordenació Urbana de Llíria, composta de memòria justificativa de l'actuació, pla parcial de millora, estudi d'impacte ambiental i projecte d'urbanització.
  
Conforme a l'article 46.3 de la Llei 6/1994, de la Generalitat Valenciana, Reguladora de l'Activitat Urbanística, se sotmet a informació pública la dita alternativa tècnica, fent-se constar el següent:
  
1. L'objecte de l'actuació és el desenvolupament urbanístic i l'execució de les obres d'urbanització de l'esmentat sector SI-5 industrial de Llíria.
  
2. Amb la finalitat de sol·licitar l'adjudicació preferent en virtut de l'article 50.2.b de la Llei Reguladora de l'Activitat Urbanística, s'adjunta, per a la seua exposició al públic, junt amb l'alternativa tècnica presentada, l'escriptura de constitució de la seua societat mercantil promotora i l'escriptura pública de constitució de l'Agrupació d'Interés Urbanístic Agrupació Industrial Sant Miquel SI-5 de Llíria, amb els seus estatuts, amb la qual hi ha convenit l'alternativa tècnica, tot això degudament protocol·litzat davant de notari.
  
3. Els documents es troben protocol·litzats en la Notaria de Ernesto Rius Segarra, sítia a Llíria, carrer de Gerardo Ferrando número 2, baix. Així mateix, s'ha depositat un exemplar de tota la documentació indicada en l'Ajuntament de Llíria.
  
4. El sotmetiment a informació pública s'efectua per un termini de 20 dies, comptats des de la publicació d'este anunci en el Diari Oficial de la Generalitat Valenciana i durant els quals qualsevol persona podrà comparéixer davant de la Notaria per a obtindre una còpia o que se li exhibisca la documentació, a fi de formular al·legacions o presentar alternatives tècniques en competència. Així mateix, podrà comparéixer davant de l'Ajuntament per a consultar la documentació i les actuacions derivades.
  
5. En els cinc dies següents a la terminació del termini anterior, es podran presentar proposicions juridicoeconòmiques a qualsevol de les alternatives tècniques formulades.
  
6. Conforme al que disposa l'article 49.3.d de l'esmentada Llei 6/1994, es reconeix el dret a adherir-se a l'Agrupació d'Interés Urbanístic del Sector SI-5, a tots els propietaris afectats per l'actuació, en les mateixes condicions i amb anàlegs drets als propietaris fundadors.